Rino Serra/Tèra mìa/06


Rape dë stèile 
Rape de stèile an cel 
Vigna 'd Nosgnor 
Che mascarìa or
Fra 'l mar e 'l cel, 
Faravòsche
De stèile a tombo 
Drite 'nt el mar 
Mentre, lun-a e mar 
An cel as fondo.

Cel ed neuit d'avril 
Marcà da stèile 
Fòrte 'd na lus
Da sbate le parpèile 
Bela come giojera Tuta un monil.
Bisa ch'a ven giù 
Da la montagna Drita a casca
An sl'onda
Del mar ch'a fionda 
Coma foèt ij pé
Ed la montagna.

Rape de stèile an cel 
Vigna 'd Nosgnor 
Màgica neuit d'odor 
Spantìa sota sto cel, 
Tuti j 'odor dla prima 
An costa neuit arbeujo
Mentre dal cheur se speujo 
Tui ij sagrin ed prima.

Ròche 

Oh ròche 'd nòstr 
Roé Verde e bin profonde 
Andava 'l vent a passa 
E dlicatament a lassa
Vaga impression  d'onde.

Guardo da l 'àut del brich 
Vertiginose  sponde 
Rovej tacà a sta tèra, 
Smija pa gnanca vèra 
Ch'a sio così fonde.

Un vòl d'osej rasenta
An sl'orlo dl'abiss n'erbo 
Peui na "picchiata" al fond 
Ancora quàiche second
Ed ai mei euj as desperdo.

Tèra 'd milant'ani ... 
Che t' m 'arpòrte cherdo
Al dì dl 'albor dla vita' 
Tèra mia avita
Sensa 'd ti im perdo!

(Giugn 1994)

Rino Serra
Leteratura piemontèisa